ORDE do 14 de xullo de 2008 pola que se convocan bolsas de nova adxudicación e prórrogas para a realización de estudos oficiais de posgrao nas universidades do sistema universitario de Galicia conducentes ao título de máster.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/07/2008

O Estatuto de autonomía de Galicia, no seu artigo 31, establece como competencia plena da Comunidade Autónoma de Galicia a regulación e administración do ensino en toda a súa extensión, niveis e graos, modalidades e especialidades, no ámbito das súas competencias.
O Real decreto 1754/1987, do 18 de decembro, transferiulle á Comunidade Autónoma de Galicia competencias en materia de universidades. Estas competencias foron asumidas pola comunidade autónoma e asignadas á Consellería de Educación polo Decreto 62/1988, do 17 de marzo. A Lei 11/1989, do 20 de xullo, de ordenación do sistema universitario de Galicia, determina a constitución do sistema universitario de Galicia con tres universidades: a Universidade da Coruña, a Universidade de Santiago de Compostela e a Universidade de Vigo.
O Real decreto 1393/2007, do 29 de outubro, establece a ordenación das ensinanzas universitarias oficiais. As ensinanzas de máster teñen como finalidade a adquisición polo estudante dunha formación avanzada de carácter especializado ou multidisciplinar orientada á especialización académica ou profesional, ou ben a promover a iniciación en tarefas investigadoras.
O establecemento dos novos títulos oficiais de posgrao constitúe unha das modificacións de máis transcendencia no proceso europeo de cambio estrutural das ensinanzas universitarias e supón un gran reto para as universidades e a Administración educativa que se ven obrigadas ao desafío de impulsar estudos de posgrao de máxima calidade. En Galicia, a reforma plásmase na aprobación dos decretos 51/2006, do 23 de marzo, 13/2007, do 1 de febreiro e 53/2008 do 13 de marzo, polo que se autoriza a implantación de estudos oficiais de posgrao nas universidades do sistema universitario de Galicia, con base no establecido no Decreto 66/2007, do 29 de marzo, polo que se establece o procedemento de autorización para a implantación de estudos universitarios oficiais de posgrao conducentes ao título de máster ou de doutor.
As universidades do sistema universitario de Galicia comprométense a remitir á Dirección Xeral de Ordenación e Calidade do Sistema Universitario de Galicia, a documentación necesaria para a resolución desta orde dentro dos prazos que constan nesta.
A Consellería de Educación e Ordenación Universitaria estudará a posibilidade de habilitar mecanismos de colaboración coas universidades do sistema universitario de Galicia que admitan nos seus estudos oficiais de posgrao aos titulados nos estudos recollidos no artigo 45.2º.c da Lei orgánica 2/2006, do 3 de maio, de educación, coa finalidade de que estes poidan acceder a axudas equivalentes ás recollidas nesta convocatoria.
A Consellería de Educación e Ordenación Universitaria, a través da Dirección Xeral de Ordenación e Calidade do Sistema Universitario de Galicia, contribúe ao financiamento da formación avanzada de carácter especializado ou multidisciplinar, favorecendo a posta en marcha do proceso de harmonización do sistema universitario de Galicia ao Espazo Europeo de Educación Superior, convocando bolsas de nova adxudicación e prórrogas para a realización de estudos oficiais de posgrao nas universidades do sistema universitario de Galicia conducentes ao título de máster.
Polo que antecede, esta consellería
DISPÓN:
Artigo 1º.-Obxecto.
Convócanse bolsas de nova adxudicación e prórrogas para a realización de estudos oficiais de posgrao nas universidades do sistema universitario de Galicia conducentes ao título de máster, que se inclúen como anexos a esta orde:
Anexo I.-77 Bolsas de nova adxudicación para a realización de estudos oficiais de posgrao conducentes ao título de máster.
Anexo II.-45 Bolsas para a realización da prórroga dos estudos oficiais de posgrao conducentes ao título de máster.
As bolsas do anexo II que queden desertas por falta de solicitantes, pasarán a incrementar o número de bolsas do anexo I.
Estas bolsas teñen como finalidade contribuír á especialización dos estudantes na súa formación académica, profesional ou investigadora co obxecto de lograr a súa capacitación co fin de integrarse no ámbito laboral europeo cunha cualificación profesional apropiada favorecendo a posta en marcha do proceso de harmonización do sistema universitario de Galicia ao Espazo Europeo de Educación Superior.
Artigo 2º.-Orzamento.
A Consellería de Educación e Ordenación Universitaria financiará estas bolsas con cargo á aplicación orzamentaria 09.04.422C.480.0 dos orzamentos xerais da Comunidade Autónoma de Galicia dos anos 2008 e 2009 cunha cuantía total de 968.220 euros, distribuídos do seguinte xeito: 609.840 euros para o anexo I e 358.380 euros para o anexo II. Non obstante a cantidade total pode ser incrementada no caso de producirse remanente doutras convocatorias financiadas con cargo á mesma aplicación orzamentaria, de acordo co disposto no artigo 31.2º punto b) da Lei 9/2007, do 13 de xuño, de subvencións de Galicia, sen que iso de lugar á apertura dun novo prazo de presentación de solicitudes, empregándose neste suposto, a listaxe de suplentes referido no artigo 5º desta orde.
Artigo 3º.-Duración das bolsas.
A duración das bolsas é de 12 meses comprendidos entre outubro de 2008 e setembro de 2009. De acordo co establecido no artigo 7.j) da Lei 35/2006, do 28 de novembro, do imposto sobre a renda das persoas físicas e da modificación parcial das leis dos impostos sobre sociedades, sobre a renda de non residentes e sobre o patrimonio, estas bolsas están exentas do imposto sobre a renda das persoas físicas.
Artigo 4º.-Presentación de solicitudes e tramitación.
a) As solicitudes, segundo os modelos que se publican como anexos III e IV a esta orde, asinadas polos interesados, poderán presentarse:
No rexistro xeral da Consellería de Educación e Ordenación Universitaria, ou ben en calquera dos rexistros previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común, para a presentación de instancias.
Nos rexistros xerais das universidades pertencentes ao sistema universitario de Galicia, cos efectos establecidos no Convenio de colaboración en materia de rexistros administrativos, subscrito con data do 25 de xuño de 2007, entre a Consellería de Educación e Ordenación Universitaria e as universidades de Santiago de Compostela, A Coruña e Vigo e publicado no DOG nº 128, do 3 de xullo de 2007.
Nas oficinas de correos, en sobre aberto, para que sexa datada e selada polo/a funcionario/a de correos antes de que proceda á súa certificación postal. Non se admitirán coma medio de presentación de solicitudes os servizos de mensaxaría privados. As solicitudes subscritas no estranxeiro deberán cursarse a través das representacións diplomáticas e consulares españolas correspondentes.
Os servizos da Dirección Xeral de Ordenación e Calidade do Sistema Universitario de Galicia comprobarán que todas as solicitudes reúnen os requisitos establecidos nesta orde e exporán unha lista de solicitudes admitidas e excluídas, sinalando as causas de exclusión, nos taboleiros de anuncios da Consellería de Educación e Ordenación Universitaria, nos das súas delegacións provinciais, nos vicerreitorados competentes das universidades de Santiago de Compostela, A Coruña e Vigo e na internet no enderezo
http://www.edu.xunta.es/
b) A presentación das solicitudes comportará a autorización do solicitante para que o órgano concedente obteña de forma directa a acreditación do cumprimento das súas obrigas tributarias co Estado e coa comunidade autónoma, a través de certificados telemáticos, polo que queda liberado o solicitante de achegar a correspondente certificación.
Artigo 5º.-Resolución e publicación.
A resolución de concesión das bolsas publicarase no Diario Oficial de Galicia, pola que se entenderán notificados, para todos os efectos os beneficiarios, e na páxina web da Consellería de Educación e Ordenación Universitaria,
http://www.edu.xunta.es
, mediante relación nominal dos/as beneficiarios/as e suplentes.
As solicitudes non incluídas na resolución de concesión entenderanse desestimadas e publicaranse na páxina web mencionada e no taboleiro de anuncios da citada consellería, coa indicación expresa dos motivos de exclusión, pola que se entenderán notificados os/as solicitantes, de conformidade coa Lei 30/1992, do 26 de novembro, de réxime xurídico das administracións públicas e do procedemento administrativo común.
Os/as solicitantes excluídos/as terán un prazo de dous meses a partir da publicación da concesión das bolsas no Diario Oficial de Galicia para recuperar a documentación presentada.
Contra esta resolución, que esgota a vía administrativa, os/as interesados/as poderán interpoñer recurso potestativo de reposición ante a conselleira de Educación e Ordenación Universitaria no prazo dun mes a partir do día seguinte ao da publicación da resolución no DOG, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses ante a sala do contencioso-administrativo do Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
O prazo máximo para resolver as solicitudes correspondentes ás accións especificadas nesta orde será de seis meses, contados a partir da publicación desta convocatoria no Diario Oficial de Galicia. O vencemento do prazo máximo sen que sexa notificada a resolución lexítima os interesados para entender desestimada por silencio administrativo, a solicitude de concesión da subvención.
Artigo 6º.-Incompatibilidades, obrigas e cumprimento dos/as bolseiros/as.
a) Estas bolsas son incompatibles con outras bolsas ou axudas financiadas con fondos públicos ou privados, así como soldos ou salarios que impliquen vinculación contractual ou estatutaria do bolseiro ou calquera tipo de ingresos pola prestación de servizos profesionais ou a realización de traballo remunerado excepto con aquelas bolsas ou axudas destinadas a cubriren algunha das accións formativas que o/a solicitante vai realizar, segundo os seus estudos (asistencia a reunións, congresos, seminarios, cursos de especialización ou estadías noutros centros para aprender ou intercambiar técnicas de investigación).
b) Os/as bolseiros/as están obrigados/as a realizar as actividades previstas nos programas de formación cunha dedicación mínima de 10 horas semanais e máxima de 15 horas semanais e cumprir os obxectivos destes con aproveitamento.
Comunicarlle á Dirección Xeral de Ordenación e Calidade do Sistema Universitario de Galicia a causa que determine a incompatibilidade dentro das 24 horas seguintes ao momento no que teña coñecemento da concorrencia deste e, dentro dos tres días naturais seguintes, deberá notificar por escrito a renuncia á bolsa acompañada da documentación xustificativa das actividades de formación realizadas durante o período anterior á renuncia.
c) As bolsas concédense para o curso completo. No caso de renuncia ou incumprimento das súas obrigas, o/a bolseiro/a deberá proceder ao reintegro das cantidades xa percibidas xunto cos xuros de demora que lle correspondan en cada caso, salvo en casos excepcionais autorizados pola Dirección Xeral de Ordenación e Calidade do Sistema Universitario de Galicia.
d) Na produción escrita derivada do traballo realizado como bolseiro/a, deberá constar a expresión: «Co apoio da Dirección Xeral de Ordenación e Calidade do Sistema Universitario de Galicia, da Consellería de Educación e Ordenación Universitaria-Xunta de Galicia».
e) Os/as beneficiarios/as teñen a obriga de facilitar toda a información que lles sexa requirida pola Intervención Xeral da Comunidade Autónoma, o Tribunal de Contas e o Consello de Contas, no exercicio das súas funcións de fiscalización e control de destino das bolsas, así como as demais que se deriven do artigo 45 da Lei 9/2007, do 13 de xuño, de subvencións de Galicia.
f) O incumprimento por parte do/a bolseiro/a de calquera das condicións recollidas nesta orde e demais normas aplicables, poderá constituír causa determinante de revogación da axuda e do reintegro total ou parcial polo/a beneficiario/a das cantidades percibidas xunto cos xuros de demora que lle puideran corresponder en cada caso, en aplicación do disposto nos artigos 33 e seguintes da Lei 9/2007, do 13 de xuño, de subvencións de Galicia, no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
Disposicións adicionais
Primeira.-A presentación da solicitude da bolsa comportará a autorización á Consellería de Educación e Ordenación Universitaria para:
a) Facer públicos nos rexistros regulados no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, dos orzamentos xerais da Comunidade Autónoma de Galicia para o ano 2006, os datos relevantes referidos ás axudas e subvencións recibidas así como as sancións impostas cando proceda.
b) A reserva que o peticionario poida facer no sentido de non autorizar a obtención de datos ou a publicidade dos datos nos rexistros que, en todo caso, terá que se expresar, poderá dar lugar á exclusión do proceso de participación para obter a axuda ou subvención ou, noutro caso, á revogación do acto de outorgamento e, se procede, ao reintegro do importe concedido.
c) De conformidade co artigo 13.4º da Lei 4/2006, do 30 de xuño, de transparencia e de boas prácticas na Administración pública galega, e co disposto no artigo 15.2º c) da Lei 9/2007, do 13 de xuño, de subvencións de Galicia, a consellería publicará na súa páxina web oficial a relación dos beneficiarios e o importe das axudas concedidas, polo que a presentación da solicitude leva implícita a autorización para o tratamento necesario dos datos dos beneficiarios e da súa publicación na citada páxina web.
Segunda.-Toda alteración das condicións tidas en conta para a concesión da subvención e, en todo caso, a obtención concorrente de subvencións ou axudas outorgadas por outras administracións ou entes públicos ou privados, nacionais ou internacionais, poderá dar lugar á modificación da resolución de concesión, segundo prevé o artigo 17.4º da Lei 9/2007, do 13 de xuño, de subvencións de Galicia.
Terceira.-A concesión das bolsas reguladas nesta orde terá como límite global o crédito asignado nos orzamentos para este fin.
Cuarta.-Esta convocatoria poderá ser impugnada mediante recurso potestativo de reposición ante a conselleira de Educación e Ordenación Universitaria no prazo dun mes a partir do día seguinte ao da publicación da resolución no DOG, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses ante a sala do contencioso-administrativo do Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Disposicións derradeiras
Primeira.-Facúltase o titular da Dirección Xeral de Ordenación e Calidade do Sistema Universitario de Galicia para adoptar os actos e medidas necesarios para a aplicación desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de xullo de 2008.
Laura Sánchez Piñón
Conselleira de Educación e Ordenación Universitaria
ANEXO I
Bolsas de nova adxudicación para a realización de estudos oficiais de posgrao conducentes ao título de máster
1. Destinatarios.
Estas bolsas están destinadas aos alumnos universitarios que estean preadmitidos nun programa oficial de posgrado nalgunha das universidades do sistema universitario de Galicia. Estas bolsas poderanse prorrogar por unha soa vez sempre que o título de máster comprenda dous cursos académicos.
2. Orzamento.
Para a concesión destas bolsas destinarase un total de 609.840 euros con cargo á aplicación orzamentaria 09.04.422C.480.0 dos orzamentos xerais da Comunidade Autónoma de Galicia para os anos 2008 e 2009, de acordo coa seguinte distribución: 178.794 euros para o ano 2008 e 431.046 euros para o ano 2009.
3. Dotación da bolsa.
A dotación da bolsa será de 600 euros mensuais. Os/as beneficiarios/as percibirán así mesmo o importe de 500 euros en concepto de axuda á matrícula co pagamento do primeiro trimestre da bolsa. Os/as bolseiros/as gozarán dun sistema de cobertura sanitaria a través da concertación dun seguro privado ou, de ser o caso, da aplicación do Real decreto 63/2006, do 27 de xaneiro, polo que se aproba o Estatuto do persoal investigador en formación, que terá efectividade a partir do 1 de decembro de 2008, unha vez aceptada a bolsa.
4. Requisitos dos/as solicitantes.
a) Ter rematado os estudos universitarios con posterioridade ao 1 de xaneiro de 2005.
b) Non ter cursado 32 créditos de doutoramento, nin estar en posesión do diploma de estudos avanzados (DEA) ou dun título de doutor/a.
c) Non ter sido beneficiario/a dalgunha bolsa das convocadas pola Consellería de Educación e Ordenación Universitaria para a realización de estudos de terceiro ciclo ou de posgrao.
d) Os estudantes estranxeiros non comunitarios deberán acreditar a condición de residentes.
e) Estar preadmitido, nun mínimo de 60 créditos, nun dos programas oficiais de posgrao autorizados polos decretos 51/2006, do 23 de marzo, 13/2007, do 1 de febreiro e 53/2008, do 13 de marzo, impartidos nas universidades de Santiago de Compostela, A Coruña ou Vigo no curso 2008-2009.
f) Contar cun expediente académico persoal con nota media igual ou superior a 1,5000 nos puntos de ciencias experimentais, ciencias da saúde, ciencias sociais e xurídicas e de humanidades. No punto de ensinanzas técnicas esta nota deberá ser igual ou superior a 1,0000.
g) Estar en posesión dun título universitario oficial español ou outro expedido por unha institución de educación superior do Espazo Europeo de Ensino Superior que facultan no país expendidor do título para o acceso a ensinanzas de máster. Así mesmo poderán acceder os titulados conforme a sistemas educativos alleos ao Espazo Europeo de Ensino Superior sen necesidade da homologación dos seus títulos, logo de comprobación pola universidade de que os/as solicitantes acrediten un nivel de formación equivalente aos correspondentes títulos universitarios oficiais españois e que facultan no país expendedor do título para o acceso a ensinanzas de posgrao.
5. Solicitudes e prazo de presentación.
a) A solicitude, segundo o modelo ED421A, que se publica como anexo III a esta orde, asinada polo/a interesado/a deberá ir acompañada da documentación que se detalla a continuación:
1. Fotocopia do DNI ou documento equivalente no caso de cidadáns da Unión Europea ou a tarxeta de residente en vigor, no caso de cidadáns doutros países non comunitarios.
2. Certificación académica oficial ou copia compulsada, na que figure a nota media simple do expediente académico, obtida de acordo co baremo establecido na resolución da Consellería de Educación e Ordenación Universitaria do 15 de marzo de 2005, DOG do 23 de marzo. A nota media terá en conta a totalidade dos créditos ou asignaturas superadas e, se é o caso, o proxecto fin de carreira, nun procedemento único de cálculo que inclúa todas as asignaturas de primeiro e segundo ciclo, segundo proceda, así como os créditos asignados no plan de estudos.
Os/as solicitantes que teñan cursado os seus estudos en universidades non pertencentes ao sistema universitario de Galicia e posúan certificación académica nun idioma distinto do galego ou castelán, deberán acompañala da correspondente tradución xurada. A certificación indicará: cualificacións máxima e mínima do sistema de avaliación correspondente, cualificación mínima necesaria para aprobar, número de convocatorias esgotadas e calificacións obtidas en cada unha das convocatorias.
3. Documento acreditativo de estar preadmitido/a nun mínimo de 60 créditos no curso 2008-2009 nun dos programas oficiais de posgrao autorizados polos decretos 51/2006, do 23 de marzo, 13/2007, do 1 de febreiro e 53/2008, do 13 de marzo, impartidos nas universidades de Santiago de Compostela, A Coruña e Vigo.
4. Fotocopia compulsada do título universitario oficial español ou documento que legalmente o substitúa ou outro expedido por unha institución de educación superior do Espazo Europeo de Ensino Superior que facultan no país expendidor do título para o acceso a ensinanzas de máster.
Os titulados conforme a sistemas educativos alleos ao Espazo Europeo de Ensino Superior achegarán documento acreditativo expedido pola universidade no que estivesen preadmitidos, de que os/as solicitantes acreditan un nivel de formación equivalente aos correspondentes títulos universitarios oficiais españois e que facultan no país expendedor do título para o acceso a ensinanzas de posgrao.
b) Os candidatos só poderán presentar unha solicitude. A presentación de dúas ou máis solicitudes invalidará todas as presentadas.
c) O prazo para a presentación de solicitudes comprenderá desde o día seguinte ao da publicación desta orde no Diario Oficial de Galicia ata o día 15 de setembro de 2008.
6. Exposición de listas provisionais para emenda de solicitudes e de notas.
Unha vez recibida a nota media do expediente académico persoal do/a alumno/a aproximada a catro decimais, ponderada pola media da titulación dos cursos 2004/2005, 2005/2006 e 2006/2007, remitidas polas universidades e examinada a documentación presentada polos solicitantes, a Dirección Xeral de Ordenación e Calidade do Sistema Universitario de Galicia exporá as listaxes provisionais coas notas e as solicitudes admitidas e excluídas sinalando as causas de exclusión.
As listaxes provisionais serán expostas o día 10 de outubro de 2008. Os/as interesados/as disporán dun prazo de reclamación desde o día 11 ata o 22 de outubro de 2008, ambos os dous incluídos, podendo os/as interesados/as, durante ese mesmo prazo, formular reclamacións ou emendar erros e falta de documentación ante a Dirección Xeral de Ordenación e Calidade do Sistema Universitario de Galicia, achegando, se é o caso, a documentación necesaria. Transcorrido este prazo sen que se emenden as causas de exclusión considerarase que o/a interesado/a desiste da súa petición, nos termos e condicións establecidos na Lei 30/1992.
7. Comisión de selección.
A selección de bolseiros/as será efectuada por unha comisión constituída por tres representantes da Dirección Xeral de Ordenación e Calidade do Sistema Universitario de Galicia, dos que un/unha deles/as actuará como presidente/a e outro/a como secretario/a con voz e voto, e os/as vicerreitores/as competentes na materia das tres universidades galegas. En caso de empate, decidirá o voto de calidade do/a presidente/a.
Se por calquera causa, no momento en que a comisión avaliadora teña que examinar as solicitudes, algún ou algunha dos/as compoñentes non puidesen asistir, será substituído/a pola persoa que para o efecto se nomee. O devandito nomeamento deberá recaer noutra persoa da dirección xeral ou da universidade correspondente, en virtude da súa representación.
8. Criterios xerais de selección.
A selección de bolseiros/as farase en réxime de publicidade, obxectividade e concorrencia competitiva, por área de coñecemento á que pertence a titulación coa que accede ao máster, segundo as seguintes notas facilitadas polas universidades correspondentes: media do expediente académico persoal do/a alumno/a aproximada a catro decimais, ponderada pola media da titulación dos cursos 2004/2005, 2005/2006 e 2006/2007. Aqueles/as alumnos/as que posúan unha titulación superior á que accederan desde unha diplomatura ou unha titulación técnica, a media da titulación dos últimos tres anos referirase á titulación coa que o/a alumno/a accede ao máster.
As notas medias do expediente académico persoal serán calculadas de acordo co baremo establecido na resolución da Consellería de Educación e Ordenación Universitaria do 15 de marzo de 2005, DOG do 23 de marzo. A nota media terá en conta a totalidade dos créditos ou asignaturas superadas e, se é o caso, o proxecto fin de carreira, nun procedemento único de cálculo que inclúa todas as asignaturas de primeiro e segundo ciclo, se procede, así como os créditos asignados no plan de estudos. Os criterios para o cálculo das notas serán comúns para as tres universidades.
En caso de empate na nota media do expediente académico persoal, procederase ao desempate de acordo co seguinte orde de prelación: menor número de suspensos, de persistir o empate, o maior número de matrículas de honra, de persistir o empate, o maior número de sobresaíntes.
A repartición das bolsas realizarase de forma proporcional ás solicitudes admitidas nas cinco áreas seguintes: ciencias experimentais, ciencias da saúde, ciencias sociais e xurídicas, ensinanzas técnicas e humanidades.
No caso dos alumnos de fóra do sistema universitario de Galicia que posúan titulacións non implantadas no sistema universitario de Galicia, empregarase como media da titulación dos últimos tres anos a da titulación galega máis afín segundo os criterios da universidade correspondente onde realice o máster
As renuncias que se produzan serán substituídas de acordo coa lista de suplentes que se estableza na citada resolución.
9. Proposta de resolución.
A selección de candidatos/as levarase a cabo en concorrencia competitiva e nun procedemento único de avaliación á vista da documentación achegada polo/a solicitante en cumprimento das bases da convocatoria, polo que se prescindirá do trámite de audiencia, de conformidade co disposto no artigo 84 da Lei 30/1992, do 26 de novembro.
Efectuada a selección pola comisión, esta elevará, a través da Dirección Xeral de Ordenación e Calidade do Sistema Universitario de Galicia, un informe-proposta á conselleira de Educación e Ordenación Universitaria quen emitirá resolución.
A resolución de concesión das bolsas publicarase no Diario Oficial de Galicia, pola que se entenderán notificados, para todos os efectos os beneficiarios, e na páxina web da Consellería de Educación e Ordenación Universitaria,
http://www.edu.xunta.es
, mediante relación nominal dos/as beneficiarios/as e suplentes.
As solicitudes non incluídas na resolución de concesión entenderanse desestimadas e publicaranse na páxina web mencionada e no taboleiro de anuncios da citada consellería, coa indicación expresa dos motivos de exclusión, pola que se entenderán notificados os solicitantes, de conformidade coa Lei 30/1992, do 26 de novembro, de réxime xurídico das administracións públicas e do procedemento administrativo común.
10. Notificación e aceptación da bolsa.
A Dirección Xeral de Ordenación e Calidade do Sistema Universitario de Galicia notificaralles aos/ás bolseiros/as que foron seleccionados/as. O/a bolseiro/a comprométese a cumprir todas as condicións recollidas nesta orde mediante a presentación da seguinte documentación que deberá remitir á dirección xeral no prazo de 5 días contados desde a data de recepción:
-Aceptación ou renuncia da bolsa.
-Documento de estar matriculado/a no curso 2008-2009, dun mínimo de 60 créditos nun dos programas oficiais de posgrao que se imparten nas universidades de Santiago de Compostela, A Coruña e Vigo. No documento deberá figurar o selo da entidade bancaria xustificativo do pagamento realizado e o número de créditos nos que está matriculado/a.
-Declaración xurada de que non ten concedidas outras bolsas ou axudas financiadas con fondos públicos ou privados, así como soldos ou salarios que impliquen vinculación contractual ou estatutaria do bolseiro ou calquera tipo de ingresos pola prestación de servizos profesionais ou a realización de traballo remunerado.
-Documento facilitado pola entidade bancaria a nome do/a interesado/a, no que conste o código de conta cliente do solicitante.
Transcorrido este prazo sen que se achegue a citada documentación, considerarase que o/a interesado/a decae no seu dereito.
11. Pagamentos.
Os pagamentos serán mensuais. O último pagamento farase efectivo despois de que o/a bolseiro/a presente, antes do 30 de setembro de 2009, a seguinte documentación:
-Certificación académica de ter superados a totalidade dos créditos establecidos na súa matrícula para o curso 2008-2009.
-Vida laboral actualizada expedida pola Tesouraría Xeral da Seguridade Social.
-Declaración xurada do conxunto de bolsas concedidas.
Aqueles alumnos que non presenten a documentación relacionada anteriormente para o pagamento do último mes, estarán incumprindo as súas obrigas como bolseiro/a e, polo tanto, deberán proceder á devolución da totalidade da bolsa percibida, xunto cos xuros de demora establecidos, de conformidade co artigo 6 c) desta orde.
ANEXO II
Bolsas para a realización da prórroga dos estudos oficiais de posgrao conducentes ao título de máster
1. Destinatarios.
Estas bolsas están destinadas aos/ás alumnos/as que por Orde do 28 de novembro de 2007 da Consellería de Educación e Ordenación Universitaria (DOG do 10 de decembro), lles foi concedida unha bolsa de nova adxudicación para a realización de estudos oficiais de posgrao conducentes ao título de máster, sempre que o título comprenda dous cursos académicos.
2. Orzamento.
Para a concesión destas bolsas destinarase un total de 358.380 euros con cargo á aplicación orzamentaria 09.04.422C.480.0 dos orzamentos xerais da Comunidade Autónoma de Galicia dos anos 2008 e 2009, de acordo coa seguinte distribución: 106.470 euros no ano 2008 e 251.910 euros no ano 2009.
3. Dotación das bolsas.
A dotación da bolsa será de 600 euros mensuais. Os/as beneficiarios/as percibirán, así mesmo, o importe de 500 euros en concepto de axuda á matrícula co pagamento da primeira mensualidade da bolsa. Os/as bolseiros/as gozarán dun sistema de cobertura sanitaria a través da concertación dun seguro privado ou, de ser o caso, da aplicación do Real decreto 63/2006, do 27 de xaneiro, polo que se aproba o Estatuto do persoal investigador en formación, que terá efectividade a partir do 1 de outubro de 2008, unha vez aceptada a bolsa.
4. Requisitos dos/as solicitantes.
Só poderán solicitar esta bolsa aqueles/as alumnos/as que por Orde do 28 de novembro de 2007 da Consellería de Educación e Ordenación Universitaria, DOG do 10 de decembro, lles foi concedida unha bolsa de nova adxudicación para a realización de estudos oficiais de posgrao conducentes ao título de máster, sempre que o título comprenda dous cursos académicos. Os/as bolseiros/as deberán xustificar ter superados a totalidade dos créditos establecidos na súa matrícula no curso 2007-2008 e estaren matriculados/as no curso académico 2008-2009 no segundo ano do bienio dos estudos de posgrao impartidos nas universidades do Sistema Universitario de Galicia.
5. Solicitudes e prazo de presentación.
a) A solicitude, segundo o modelo ED421B que se publica como anexo IV a esta orde, asinarase polo/a interesado/a. A Dirección Xeral de Ordenación e Calidade do Sistema Universitario de Galicia requirirá das universidades correspondentes a certificación oficial de ter superada a totalidade dos créditos establecidos para o curso 2007-2008, polo que os/as alumnos/as non necesitan presentar este documento.
b) O prazo de presentación de solicitudes será dun mes contado a partir do día seguinte ao da publicación desta convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día de prazo fose inhábil, entenderase prorrogado ao primeiro día hábil seguinte e, se no mes do vencemento, non houbese día equivalente ao inicial do cómputo, entenderase que o prazo expira o último do mes.
6. Resolución e publicación.
A concesión das bolsas levarase a cabo nun procedemento único á vista da documentación achegada polo solicitante, polo que se prescindirá do trámite de audiencia, de conformidade co disposto no artigo 84.4º da Lei 30/1992, do 26 de novembro. O director xeral de Ordenación e Calidade do Sistema Universitario de Galicia elevará un informe-proposta á conselleira de Educación e Ordenación Universitaria quen emitirá resolución.
A resolución de concesión das bolsas publicarase no Diario Oficial de Galicia e na páxina web da Consellería de Educación e Ordenación Universitaria,
http://www.edu.xunta.es
, mediante relación nominal dos/as beneficiarios/as.
As solicitudes non incluídas na resolución de concesión entenderanse desestimadas e publicaranse na páxina web mencionada e no taboleiro de anuncios da citada consellería, coa indicación expresa dos motivos de exclusión, pola que se entenderán notificados os/as solicitantes, de conformidade coa Lei 30/1992, do 26 de novembro, de réxime xurídico das administracións públicas e do procedemento administrativo común.
7. Notificación e aceptación da bolsa.
A Dirección Xeral de Ordenación e Calidade do Sistema Universitario de Galicia notificaralles aos bolseiros/as que foron seleccionados/as. O/a bolseiro/a comprométese a cumprir todas as condicións recollidas nesta orde mediante a presentación da seguinte documentación que deberá remitir á dirección xeral no prazo de 5 días contados desde a data de recepción:
-Aceptación ou renuncia da bolsa.
-Documento de estar matriculado/a no curso 2008-2009 no segundo ano dos estudos de posgrao conducentes ao título de máster nalgunha das universidades do sistema universitario de Galicia. No documento deberá figurar o selo da entidade bancaria xustificativo do pagamento realizado e o número de créditos nos que está matriculado/a.
-Declaración xurada de que o bolseiro non ten concedidas outras bolsas ou axudas financiadas con fondos públicos ou privados, así como soldos ou salarios que impliquen vinculación contractual ou estatutaria do bolseiro/a ou calquera tipo de ingresos pola prestación de servizos profesionais ou a realización de traballo remunerado.
Transcorrido este prazo sen que se achegue a citada documentación, considerarase que o/a interesado/a decae no seu dereito.
8. Pagamentos.
Os pagamentos serán mensuais. O último pagamento farase efectivo despois de que o/a bolseiro/a presente, antes do 30 de setembro de 2009, a seguinte documentación:
-Copia compulsada do título de máster ou documento que o substitúa.
-Vida laboral actualizada expedida pola Tesouraría Xeral da Seguridade Social.
-Declaración xurada do conxunto de bolsas concedidas.
Aqueles alumnos que non presenten a documentación relacionada anteriormente para o pagamento do último mes, estarán incumprindo as súas obrigas como bolseiro/a e polo tanto deberán proceder á devolución da totalidade da bolsa percibida, xunto cos xuros de demora establecidos, de conformidade co artigo 6 c) desta orde.
Ver referencia pdf "14100D008P047.PDF"